
AVIZ

asupra proiectului de lege pentru ratificarea Acordului între Guvernul Romaniei şi Guvernul Republicii Kazahstan privind promovarea şi protejarea reciprocă a investiţiilor, semnat la Astana la 2 martie 2010

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare cu proiectul de lege pentru ratificarea Acordului între Guvernul Romaniei şi Guvernul Republicii Kazahstan privind promovarea şi protejarea reciprocă a investiţiilor, semnat la Astana la 2 martie 2010, trimis cu adresa PL-x. 399 din 1 septembrie 2010 şi înregistrat cu nr. 683 din 2 septembrie 2010.


Conform dispoziţiilor art. 75 alin. 1 din Constituţia României, republicată şi ale art. 92 alin. 8, pct. 1 din Regulamentul Camerei Deputaţilor republicat, cu modificările ulterioare, Camera Deputaţilor este primă Cameră sesizată.


Potrivit prevederilor art. 61 din Regulamentul Camerei Deputaţilor, republicat cu modificările ulterioare,  Comisia a dezbătut proiectul de lege în şedinţa din 7 septembrie 2010.


Proiectul de lege are ca obiect de reglementare ratificarea Acordului între Guvernul Romaniei şi Guvernul Republicii Kazahstan privind promovarea şi protejarea reciprocă a investiţiilor, semnat la Astana la 2 martie 2010.

Membrii Comisiei au examinat proiectul de lege supus avizării, expunerea de motive, avizul favorabil, cu observaţii şi propuneri, al Consiliului Legislativ nr. 784 din 22 iunie 2010.

În urma dezbaterilor, Comisia juridică de disciplină şi imunităţi a hotărât, cu unanimitate de voturi, avizarea favorabilă a proiectului de lege. 

În raport de obiectul şi conţinutul reglementării, proiectul de lege face parte din categoria legilor ordinare.

